Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika L-Artikolu 14 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali (KEDB) jiggarantixxi l-prinċipju ta' nondiskriminazzjoni fir-rigward tas-sett ta' drittijiet stabbiliti taħt din il-Konvenzjoni. Madankollu, fil-biċċa l-kbira tal-Istati Membri tal-UE, l-individwi transgender għadhom jintalbu jagħtu provi li għaddew minn proċess mediku kkontrollat ta' bidla fis-sess sabiex jinbidlu d-dokumenti tal-identità tagħhom. Dawn l-individwi huma obbligati li juru wkoll li saru infertili b'mod irriversibbli permezz tal-kirurġija (sterilizzazzjoni), u/jew li għaddew minn proċeduri mediċi oħrajn, bħal trattamenti ormonali. Dawn ir-rekwiżiti jmorru kontra l-prinċipju tar-rispett tal-integrità fiżika tal-persuna. Il-liġi tal-UE attwalment tipprojbixxi d-diskriminazzjoni bbażata fuq is-sess (Artikolu 21 tal-Karta tad-Drittijiet Fundamentali tal-UE), iżda jidher li din il-miżura protettiva ma tapplikax għal persuni transgender. Fid-dawl ta' dan; Il-Kummissjoni tista' tispjega sa liema punt tista' toħloq leġiżlazzjoni rigward (id-diskriminazzjoni kontra) il-persuni transgender fl-UE? Jeżistu xi programmi fis-seħħ bħalissa li għandhom l-għan li jagħtu appoġġ lill-persuni transgender? Il-Kummissjoni, fl-isfera ta' kompetenza tagħha, tikkunsidra tieħu aktar azzjoni biex tiġġieled kontra d-diskriminazzjoni tal-persuni transgender? Għalhekk, l-acquis attwali għandu jiġi interpretat fid-dawl ta' din il-ġurisprudenza, li hija rikonoxxuta fost l-oħrajn fil-Premessa 3 tad-Direttiva 2006/54/KE. Il-Kummissjoni tinkludi d-diskriminazzjoni kontra persuni transesswali fuq bażi ta' bidla fis-sess tagħhom fil-valutazzjoni tagħha tal-liġi rilevanti tal-UE, b'mod partikolari fil-kuntest tal-monitoraġġ fuq l-Istati Membri tal-implimentazzjoni tad-Direttiva 2004/113/KE dwar l-aċċess għal oġġetti u servizzi u d-Direttiva 2006/54/KE. Il-Kummissjoni attwalment tappoġġa proġetti u organizzazzjonijiet li jittrattaw kwistjonijiet LGBT permezz tal-programm PROGRESS. Għall-perjodu 2014-2020, il-promozzjoni ta' ebda diskriminazzjoni u l-ugwaljanza bejn is-sessi huma fost l-obbjettivi tal-Programm tad-Drittijiet, l-Ugwaljanza, u ċ-Ċittadinanza, l-Istrument Ewropew għad-Demokrazija u d-Drittijiet tal-Bniedem u r-Regolament il-ġdid tal-Fond Soċjali Ewropew, li lkoll mistennija jidħlu fis-seħħ fl-2014. Ryanair qed tagħti multi ta' EUR 70 lill-passiġġieri jekk ma jniżżlux u jipprintjaw il-biljett tal-imbarkazzjoni biex jippreżentawh maċ-check-in. Dan ir-rekwiżit huwa inkluż fit-Termini u Kundizzjonjiet. Il-Kummissjoni tikkunsidra din il-kundizzjoni u l-penali bħala legali, meta jitqies li fil-ħin li jitħallas biljett tal-ajru, il-biljett jintitola lill-passiġġier għal post fuq l-ajruplan u għaldaqstant għal biljett ta' imbarkazzjoni? Il-Kummissjoni tikkunsidra li hu legali li passiġġier jintalab pagament addizzjonali għal dritt li diġà ħallas għalih, meta l-provvista ta' biljett ta' imbarkazzjoni lill-passiġġier ma tinvolvi ebda xogħol jew spiża żejda għall-kumpanija tal-ajru? Il-Kummissjoni tikkunsidra din ir-rikjesta obbligatorja min-naħa ta' Ryanair bħala diskriminatorja fil-konfront ta' pasiġġieri li mhumiex fil-pussess jew ma għandhomx aċċess għal kompjuter jew printer? Jekk il-Kummissjoni twieġeb fin-negattiv għal dan ta' hawn fuq, x'se tagħmel biex tevita l-isfruttar ta' passiġġieri li b'mod mhux ġustifikat qed jinġiegħlu jħallsu multa għolja mir-Ryanair għal biljett ta' imbarkazzjoni? Filwaqt li l-awtoritajiet nazzjonali u l-qrati huma kompetenti li jimplimentaw il-leġiżlazzjoni tal-UE, l-esperjenza wriet ħtieġa dejjem ikbar għal azzjoni ta' infurzar koordinata fost l-Istati Membri. Sabiex jiġu esplorati l-għażliet differenti, reċentement tnediet konsultazzjoni pubblika dwar ir-reviżjoni ir-Regolament tal-Kooperazzjoni għall-Protezzjoni tal-Konsumatur (CPC) (KE) Nru 2006/2004 mill-Kummissjoni. It-tweġibiet jintlaqgħu sa Jannar 2014. Il-Viċinat tan-Nofsinhar tal-Ewropa għadda minn taqlib politiku u soċjali tremend dawn l-aħħar ftit snin. L-impatt huwa enormi, mhux biss għall-pajjiżi kkonċernati, imma wkoll għall-UE, b'riżultat ta' influss ogħla ta' migranti u relazzjonijiet politiċi u ekonomiċi li qed jinbidlu. Huwa ferm meħtieġ li dawn il-pajjiżi ġirien jingħataw appoġġ sabiex jistabbilizzaw is-soċjetajiet tagħhom. Madankollu, fil-proposti baġitarji reċenti tagħha, il-Kummissjoni ma tantx uriet sens ta' urġenza għall-ħtieġa li jsir investiment f'dawn il-pajjiżi. Pereżempju, waħda mill-aħħar proposti tikkonċerna l-garanzija tal-UE lill-Bank Ewropew tal-Investiment kontra telf minn operazzjonijiet ta' finanzjament li jappoġġjaw l-investiment, li b'mod partikolari jistgħu jgħinu biex jagħtu spinta lit-tkabbir u lill-iżvilupp fil-pajjiżi ġirien tal-Ewropa u oħrajn. Madankollu, għall-mandat mill-2014 sal-2020, il-Kummissjoni qed tipproponi li tbaxxi l-limiti massimi ta' din il-garanzija b'EUR 300 miljun (minn EUR 8.7 għal EUR 8.4 biljun) għall-operazzjonijiet fil-Viċinat tan-Nofsinhar, fi żmien meta aktar investimenti huma meħtieġa. Fid-dawl ta' dan kollu: Il-Kummissjoni taqbel li aktar investimenti huma meħtieġa fil-pajjiżi tal-Viċinat tan-Nofsinhar tal-Ewropa biex jiġu stabbiliti s-soċjetajiet tagħħom u biex ikun appoġġjat it-tkabbir ekonomiku? Il-Kummissjoni kif beħsiebha tiżgura li, kemm fuq perjodu twil kif ukoll fuq perjodu qasir, il-Viċinat tan-Nofsinhar tal-Ewropa jkun megħjun fl-isforzi tiegħu biex jikseb din l-istabbilizzazzjoni? Il-pajjiżi tal-Viċinat tan-Nofsinhar tal-Ewropa jeħtieġu aktar investiment biex jistabbilizzaw is-soċjetajiet tagħhom u jappoġġaw it-tkabbir ekonomiku. L-investiment għandu jiġi b'mod partikolari mis-settur privat. Dan ifisser li l-pajjiżi tar-reġjun għandhom joħolqu l-kundizzjonijiet it-tajba biex jiġbdu l-investituri u biex iżommu jew jerġgħu jiksbu l-fiduċja tal-investituri, inklużi l-istabbiltà makroekonomika, politiki settorjali rilevanti u qafas regolatorju trasparenti u prevedibbli. F'dawn l-aħħar għoxrin sena, il-kwistjoni tal-istalking saret problema akkademika u soċjali fl-Ewropa. Il-leġiżlazzjoni saret is-suġġett ta' dibattitu f'ċerti Stati Membri, u l-Brittanja kienet waħda mill-ewwel pajjiżi fl-UE biex tgħaddi liġi kontra l-istalking. Stati Membri oħrajn (il-Belġju, il-Ġermanja, Malta, il-Pajjiżi l-Baxxi, l-Italja, l-Awstrija u l-Irlanda) segwew dan l-iżvilupp u introduċew il-leġiżlazzjoni kontra l-istalking. Il-Kummissjoni tista' tipprovdi data dwar kemm irġiel u nisa ġew affettwati mill-istalkers fit-28 Stat Membru tal-UE? Il-Kummissjoni tqis l-istalking fit-28 Stat Membru tal-UE bħala problema? Il-Kummissjoni bi ħsiebha tqis l-iżvilupp ta' proġetti fl-Istati Membri biex tqajjem kuxjenza dwar l-istalking? Fir-rigward tal-leġiżlazzjoni dwar l-insegwiment malizzjuż fl-UE u l-ħarsien li din toffri lill-vittmi, il-Kummissjoni tagħraf id-differenzi fis-sistemi ġuridiċi tal-Istati Membri u l-fatt li miżuri ta' protezzjoni nazzjonali huma differenti fil-qasam ta' applikazzjoni, it-tul u n-natura. Il-qafas ġuridiku tal-UE fis-seħħ ma jarmonizzax miżuri ta' protezzjoni fl-Istati Membri. Huwa bbażat fuq il-prinċipju ta' rikonoxximent reċiproku u dan se jiżgura li l-vittmi jkunu jistgħu jserrħu fuq ordnijiet ta' trażżin jew protezzjoni maħruġa kontra l-persuna li wettqet ir-reat f'pajjiżhom jekk dawn jivvjaġġaw jew jiċċaqilqu. Ir-Regolament (UE) Nru 606/2013 dwar ir-rikonoxximent reċiproku ta' miżuri ta' protezzjoni fi kwistjonijiet ċivili adottat f'Ġunju 2013 jissupplimenta d-Direttiva 2011/99/UE tat-13 ta' Diċembru 2011 dwar l-ordni Ewropea għall-protezzjoni, li tapplika għall-miżuri ta' protezzjoni addottati f'materji kriminali.
Extracted from C_230_2014.html